CELEX: 62021TN0174
Language: fi
Date: 2021-03-31 00:00:00
Title: Asia T-174/21: Kanne 31.3.2021 – Agrofert v. parlamentti

31.5.2021   
            
            
               FI
            
            
               Euroopan unionin virallinen lehti
            
            
               C 206/34
            
         
      Kanne 31.3.2021 – Agrofert v. parlamentti
      (Asia T-174/21)
      (2021/C 206/42)
      Oikeudenkäyntikieli: tšekki
      
         Asianosaiset
      
      
         Kantaja: Agrofert, a.s. (Praha, Tšekki) (edustaja: asianajaja S. Sobolová)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan Euroopan parlamentin 15.1.2021 tekemän päätöksen A (2019) 8551 C (D 300153), jolla kantajalta evättiin oikeus tutustua pyydettyihin asiakirjoihin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 nojalla
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
                  —
               
               
                  toteuttamaan muut toimenpiteet, joita unionin yleinen tuomioistuin pitää tarpeellisina.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: Vastaaja ei ole osoittanut, että edellytykset evätä oikeus tutustua pyydettyihin asiakirjoihin täyttyvät Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 mukaisesti. Pyydettyjen asiakirjojen luovuttaminen ei voisi johtaa tutkintatoimien tarkoitusten suojan vahingoittamiseen, mihin vastaaja vetoaa. Vastaaja ei ole osoittanut, että olisi olemassa jonkinlainen vaara – saati sitten kohtuudella ennakoitavissa oleva vaara – näiden tutkintatoimien konkreettisesta ja tosiasiallisesta vaarantamisesta luovuttamalla asiakirjat, joiden sisältö on jopa jo osin julkistettu.
               
            
                  2)
               
               
                  Toinen kanneperuste: Vastaaja ei sitä paitsi ole lainkaan ottanut huomioon pyydettyjen asiakirjojen luovuttamiseen liittyvää pakottavaa yleistä etua, jona on tässä asiassa oikeusvaltion arvojen, jotka perustuvat perusoikeuksien noudattamiseen, kunnioittaminen.